
בס"ד 

דוד המלך מנהיג הנאמן לעקרונותיו
והערך "כחלק היורד במלחמה כחלק היושב על הכלים יחדיו יחלוקו" (שמואל א, ל)
מהלך לימודי ערכי  בשיעור נביא לתלמידים בכיתה ז. 
מבוא: 
מטרת המהלך להדגיש 2 ערכים:  
1. חובת ההנהגה לשמור על עקרונותיה ולא "להתקפל", זאת גם במחיר אובדן הפופולאריות  ואף כניסה למצב סכנה.  נקודה זו תובהר על ידי מפגש עם  אירוע בו יעמוד דוד המלך אל מול  אנשיו,  ולא יסכים עם דעתם הלא מוסרית. זאת חרף ההבנה שהתנגדות זו עשויה לעורר את חמת העם עליו ולהעמידו בפני סכנה. 
2. "כחלק היורד במלחמה וכחלק היושב על הכלים יחדיו יחלוקו", חבורה הפועלת לקידום עניין מסוים, מלחמתי או אחר, אינה מחלקת את הישגיה לשיעורין בין חבריה. גם את הנקודה  הזאת נפתח באמצעות האירוע הנ"ל אותו הוביל דוד המלך. כוח החלוץ, שהיה עם דוד, אינו מוכן לחלק השלל עם הקבוצה ש"פיגרה מלכת", אך כאמור דוד קובע את חוק השוויון, חוק שנחקק מאז ועד עולם.  

הסוגיא הנבחרת: 
שמואל א' פרק ל'.  לצד המקור העיקרי ניעזר במספר מקורות משנה משמואל א' וספר שופטים.  

בביבליוגרפיה: 
מקראות גדולות: שופטים + שמואל א'.

תקציר: 
במשימה זו,  נעקוב אחר דמותו של דוד מלך ישראל בתקופה שבה ברח מפני שאול. נכיר את אופייה של החבורה המצטרפת  אליו, אנשים חמי מזג היכולים להיות מסוכנים עד לכדי פגיעה בחפים מפשע. במקור המרכזי והאחרון נפגוש סיטואציה בה ניצב דוד כנגד החבורה, זאת זמן קצר לאחר שהם רצו להורגו.  דוד דורש מהם לקיים את החוק המוסרי "כחלק היורד למלחמה כחלק היושב על הכלים יחדיו יחלוקו".
מטרת המהלך, אם כן, כפולה:  הדגשת דמותו דוד כמנהיג שלא מתקפל בראותו עוול מוסרי ומוכן להתעמת בעניין גם אם הוא עשוי להיקלע בגין כך למצב סכנה. ובמקביל כאמור, לפתח את  הערך המוסרי הקובע שפירות ניצחון או כל מאמץ אחר המושג ע"י חבורה שייך לכל אחד מבני החבורה באופן שווה.   

 




המהלך: 
במקור הבא מתוארת בריחתו של דוד המלך מעם שאול. אליו מצטרפת משפחתו אך גם אנשים אחרים הרוקמים סביבו חבורה, נסה להבין מי הם אותם אנשים: 
שמואל א פרק כב: 
(א) וַיֵּלֶךְ דָּוִד מִשָּׁם וַיִּמָּלֵט אֶל מְעָרַת עֲדֻלָּם וַיִּשְׁמְעוּ אֶחָיו וְכָל בֵּית אָבִיו וַיֵּרְדוּ אֵלָיו שָׁמָּה:
(ב) וַיִּתְקַבְּצוּ אֵלָיו כָּל אִישׁ מָצוֹק וְכָל אִישׁ אֲשֶׁר לוֹ נֹשֶׁא וְכָל אִישׁ מַר נֶפֶשׁ וַיְהִי עֲלֵיהֶם לְשָׂר וַיִּהְיוּ עִמּוֹ כְּאַרְבַּע מֵאוֹת אִישׁ:

· ע"פ הפשט מי הם האנשים המצטרפים לדוד?_____________________________________
· הסבר את המילים הבאות: 
      "מצוק" – ע"פ המצו"ד והמצו"צ: ____________________________________________
      "אשר לו נושא" – ע"פ הרד"ק: ______________________________________________
      "מר נפש" – ע"פ המצו"צ: _________________________________________________
· עיין ברלב"ג שם והסבר מדוע אנשים אלה מצטרפים לדוד? ______________________________________________________________________________________________________________________________________________

במקור הבא נפגוש דמות מנהיג נוסף מהתנ"ך,  גם הוא ברח וגם אליו הצטרפה חבורה: 

שופטים פרק יא:  
(א) וְיִפְתָּח הַגִּלְעָדִי הָיָה גִּבּוֹר חַיִל וְהוּא בֶּן אִשָּׁה זוֹנָה וַיּוֹלֶד גִּלְעָד אֶת יִפְתָּח:
(ב) וַתֵּלֶד אֵשֶׁת גִּלְעָד לוֹ בָּנִים וַיִּגְדְּלוּ בְנֵי הָאִשָּׁה וַיְגָרְשׁוּ אֶת יִפְתָּח וַיֹּאמְרוּ לוֹ לֹא תִנְחַל בְּבֵית אָבִינוּ כִּי בֶּן אִשָּׁה אַחֶרֶת אָתָּה:
(ג) וַיִּבְרַח יִפְתָּח מִפְּנֵי אֶחָיו וַיֵּשֶׁב בְּאֶרֶץ טוֹב וַיִּתְלַקְּטוּ אֶל יִפְתָּח אֲנָשִׁים רֵיקִים וַיֵּצְאוּ עִמּוֹ:

עיין ברלב"ג (שם) מה היה עיסוקם של יפתח ואותם אנשים ריקים? _____________________________
_____________________________________________________________________________
היש בתיאור זה להוסיף על המקור הקודם אודות אופי החבורות שהסתובבו במדבריות באותם הימים?
_____________________________________________________________________________

המקור הבא, המתאר את הדו שיח שבין מיכה למרגלים משבט דן, יכול לתרום לנו מידע נוסף אודות החבורות שבמדבר:   

שופטים פרק יח :
(כב) הֵמָּה הִרְחִיקוּ מִבֵּית מִיכָה וְהָאֲנָשִׁים אֲשֶׁר בַּבָּתִּים אֲשֶׁר עִם בֵּית מִיכָה נִזְעֲקוּ וַיַּדְבִּיקוּ אֶת בְּנֵי דָן:
(כג) וַיִּקְרְאוּ אֶל בְּנֵי דָן וַיַּסֵּבּוּ פְּנֵיהֶם וַיֹּאמְרוּ לְמִיכָה מַה לְּךָ כִּי נִזְעָקְתָּ:
(כד) וַיֹּאמֶר אֶת אֱלֹהַי אֲשֶׁר עָשִׂיתִי לְקַחְתֶּם וְאֶת הַכֹּהֵן וַתֵּלְכוּ וּמַה לִּי עוֹד וּמַה זֶּה תֹּאמְרוּ אֵלַי מַה לָּךְ:
(כה) וַיֹּאמְרוּ אֵלָיו בְּנֵי דָן אַל תַּשְׁמַע קוֹלְךָ עִמָּנוּ פֶּן יִפְגְּעוּ בָכֶם אֲנָשִׁים מָרֵי נֶפֶשׁ וְאָסַפְתָּה נַפְשְׁךָ וְנֶפֶשׁ בֵּיתֶךָ:
(כו) וַיֵּלְכוּ בְנֵי דָן לְדַרְכָּם וַיַּרְא מִיכָה כִּי חֲזָקִים הֵמָּה מִמֶּנּוּ וַיִּפֶן וַיָּשָׁב אֶל בֵּיתוֹ:

אם כן, מה אותם "מרי נפש" עשויים לעשות?  _____________________________________________________________________________

ואומנם, בקטע הבא, ניתן להתוודע לקורות דוד וחבורתו בימים שהיה אצל אכיש מלך גת. דוד אומנם נהג כך מסיבות אידיאליסטיות , כדי לעזור לעם ישראל,  אך האנשים שהיו סביבו, פעלו כפי שפעלו ממניעים אחרים לגמרי:  
הערת הבודק: מנין שהיו להם מניעים אחרים, אולי דוד הצליח קצת לרוממם? עמירם
שמואל א פרק כז :
(ז) וַיְהִי מִסְפַּר הַיָּמִים אֲשֶׁר יָשַׁב דָּוִד בִּשְׂדֵה פְלִשְׁתִּים יָמִים וְאַרְבָּעָה חֳדָשִׁים:
(ח) וַיַּעַל דָּוִד וַאֲנָשָׁיו וַיִּפְשְׁטוּ אֶל הַגְּשׁוּרִי וְהַגִּרְזִי {וְהַגִּזְרִי} וְהָעֲמָלֵקִי כִּי הֵנָּה יֹשְׁבוֹת הָאָרֶץ אֲשֶׁר מֵעוֹלָם בּוֹאֲךָ שׁוּרָה וְעַד אֶרֶץ מִצְרָיִם:
(ט) וְהִכָּה דָוִד אֶת הָאָרֶץ וְלֹא יְחַיֶּה אִישׁ וְאִשָּׁה וְלָקַח צֹאן וּבָקָר וַחֲמֹרִים וּגְמַלִּים וּבְגָדִים וַיָּשָׁב וַיָּבֹא אֶל אָכִישׁ:
(י) וַיֹּאמֶר אָכִישׁ אַל פְּשַׁטְתֶּם הַיּוֹם וַיֹּאמֶר דָּוִד עַל נֶגֶב יְהוּדָה וְעַל נֶגֶב הַיְּרַחְמְאֵלִי וְאֶל נֶגֶב הַקֵּינִי:
(יא) וְאִישׁ וְאִשָּׁה לֹא יְחַיֶּה דָוִד לְהָבִיא גַת לֵאמֹר פֶּן יַגִּדוּ עָלֵינוּ לֵאמֹר כֹּה עָשָׂה דָוִד וְכֹה מִשְׁפָּטוֹ כָּל הַיָּמִים אֲשֶׁר יָשַׁב בִּשְׂדֵה פְלִשְׁתִּים:
(יב) וַיַּאֲמֵן אָכִישׁ בְּדָוִד לֵאמֹר הַבְאֵשׁ הִבְאִישׁ בְּעַמּוֹ בְיִשְׂרָאֵל וְהָיָה לִי לְעֶבֶד עוֹלָם:


מה היה עיסוקם היומיומי של דוד ואנשיו?_______________________________________________
מה הקפיד דוד לעשות בסוף כל מערכה ומדוע?____________________________________________
מה הייתה א"כ ההונאה שנקט דוד מול אכיש מלך גת?______________________________________

סכם עד כה את הידוע לך אודות החבורה המקיפה את דוד המלך בתקופת  מגוריו בציקלג, עת בריחתו מעם שאול מלך ישראל:
_____________________________________________________________________________
_____________________________________________________________________________

וכעת ניגש לאירוע המרכזי של מהלכינו: דוד ואנשיו שבים לציקלג לאחר 3 ימי לחימה והינה הם מגלים שבזמן שלא היו במקום העמלקי פשטו על ארצם, בזזו אותה, שבו את הנשים והילדים ושרפו את המקום. 


שמואל א פרק ל:  
(א) וַיְהִי בְּבֹא דָוִד וַאֲנָשָׁיו צִקְלַג בַּיּוֹם הַשְּׁלִישִׁי וַעֲמָלֵקִי פָשְׁטוּ אֶל נֶגֶב וְאֶל צִקְלַג וַיַּכּוּ אֶת צִקְלַג וַיִּשְׂרְפוּ אֹתָהּ בָּאֵשׁ:
(ב) וַיִּשְׁבּוּ אֶת הַנָּשִׁים אֲשֶׁר בָּהּ מִקָּטֹן וְעַד גָּדוֹל לֹא הֵמִיתוּ אִישׁ וַיִּנְהֲגוּ וַיֵּלְכוּ לְדַרְכָּם:
(ג) וַיָּבֹא דָוִד וַאֲנָשָׁיו אֶל הָעִיר וְהִנֵּה שְׂרוּפָה בָּאֵשׁ וּנְשֵׁיהֶם וּבְנֵיהֶם וּבְנֹתֵיהֶם נִשְׁבּוּ:
(ד) וַיִּשָּׂא דָוִד וְהָעָם אֲשֶׁר אִתּוֹ אֶת קוֹלָם וַיִּבְכּוּ עַד אֲשֶׁר אֵין בָּהֶם כֹּחַ לִבְכּוֹת:
(ה) וּשְׁתֵּי נְשֵׁי דָוִד נִשְׁבּוּ אֲחִינֹעַם הַיִּזְרְעֵלִית וַאֲבִיגַיִל אֵשֶׁת נָבָל הַכַּרְמְלִי:
(ו) וַתֵּצֶר לְדָוִד מְאֹד כִּי אָמְרוּ הָעָם לְסָקְלוֹ כִּי מָרָה נֶפֶשׁ כָּל הָעָם אִישׁ עַל בָּנָו {בָּנָיו} וְעַל בְּנֹתָיו וַיִּתְחַזֵּק דָּוִד בַּיהֹוָה אֱלֹהָיו:

חפש בפרשנים השונים, נימוקים לכעס החבורה עם דוד? 
____________________________________________________________________________________

______________________________________________________________________________

מדוע רצתה החבורה לסקלו? חבר זאת להבנה מהמקורות שפגשנו למעלה באשר לאופי החבורה עמה מסתובב דוד? 
______________________________________________________________________________


(ז) וַיֹּאמֶר דָּוִד אֶל אֶבְיָתָר הַכֹּהֵן בֶּן אֲחִימֶלֶךְ הַגִּישָׁה נָּא לִי הָאֵפֹד וַיַּגֵּשׁ אֶבְיָתָר אֶת הָאֵפֹד אֶל דָּוִד:
(ח) וַיִּשְׁאַל דָּוִד בַּיהֹוָה לֵאמֹר אֶרְדֹּף אַחֲרֵי הַגְּדוּד הַזֶּה הַאַשִּׂגֶנּוּ וַיֹּאמֶר לוֹ רְדֹף כִּי הַשֵּׂג תַּשִּׂיג וְהַצֵּל תַּצִּיל:
(ט) וַיֵּלֶךְ דָּוִד הוּא וְשֵׁשׁ מֵאוֹת אִישׁ אֲשֶׁר אִתּוֹ וַיָּבֹאוּ עַד נַחַל הַבְּשֹוֹר וְהַנּוֹתָרִים עָמָדוּ:
(י) וַיִּרְדֹּף דָּוִד הוּא וְאַרְבַּע מֵאוֹת אִישׁ וַיַּעַמְדוּ מָאתַיִם אִישׁ אֲשֶׁר פִּגְּרוּ מֵעֲבֹר אֶת נַחַל הַבְּשֹוֹר:
(יא) וַיִּמְצְאוּ אִישׁ מִצְרִי בַּשָּׂדֶה וַיִּקְחוּ אֹתוֹ אֶל דָּוִד וַיִּתְּנוּ לוֹ לֶחֶם וַיֹּאכַל וַיַּשְׁקֻהוּ מָיִם:
(יב) וַיִּתְּנוּ לוֹ פֶלַח דְּבֵלָה וּשְׁנֵי צִמֻּקִים וַיֹּאכַל וַתָּשָׁב רוּחוֹ אֵלָיו כִּי לֹא אָכַל לֶחֶם וְלֹא שָׁתָה מַיִם שְׁלשָׁה יָמִים וּשְׁלשָׁה לֵילוֹת:
(יג) וַיֹּאמֶר לוֹ דָוִד לְמִי אַתָּה וְאֵי מִזֶּה אָתָּה וַיֹּאמֶר נַעַר מִצְרִי אָנֹכִי עֶבֶד לְאִישׁ עֲמָלֵקִי וַיַּעַזְבֵנִי אֲדֹנִי כִּי חָלִיתִי הַיּוֹם שְׁלשָׁה:
(יד) אֲנַחְנוּ פָּשַׁטְנוּ נֶגֶב הַכְּרֵתִי וְעַל אֲשֶׁר לִיהוּדָה וְעַל נֶגֶב כָּלֵב וְאֶת צִקְלַג שָׂרַפְנוּ בָאֵשׁ:
(טו) וַיֹּאמֶר אֵלָיו דָּוִד הֲתוֹרִדֵנִי אֶל הַגְּדוּד הַזֶּה וַיֹּאמֶר הִשָּׁבְעָה לִּי בֵאלֹהִים אִם תְּמִיתֵנִי וְאִם תַּסְגִּרֵנִי בְּיַד אֲדֹנִי וְאוֹרִדְךָ אֶל הַגְּדוּד הַזֶּה:
(טז) וַיֹּרִדֵהוּ וְהִנֵּה נְטֻשִׁים עַל פְנֵי כָל הָאָרֶץ אֹכְלִים וְשֹׁתִים וְחֹגְגִים בְּכָל הַשָּׁלָל הַגָּדוֹל אֲשֶׁר לָקְחוּ מֵאֶרֶץ פְּלִשְׁתִּים וּמֵאֶרֶץ יְהוּדָה:
(יז) וַיַּכֵּם דָּוִד מֵהַנֶּשֶׁף וְעַד הָעֶרֶב לְמָחֳרָתָם וְלֹא נִמְלַט מֵהֶם אִישׁ כִּי אִם אַרְבַּע מֵאוֹת אִישׁ נַעַר אֲשֶׁר רָכְבוּ עַל הַגְּמַלִּים וַיָּנֻסוּ:
(יח) וַיַּצֵּל דָּוִד אֵת כָּל אֲשֶׁר לָקְחוּ עֲמָלֵק וְאֶת שְׁתֵּי נָשָׁיו הִצִּיל דָּוִד:
(יט) וְלֹא נֶעְדַּר לָהֶם מִן הַקָּטֹן וְעַד הַגָּדוֹל וְעַד בָּנִים וּבָנוֹת וּמִשָּׁלָל וְעַד כָּל אֲשֶׁר לָקְחוּ לָהֶם הַכֹּל הֵשִׁיב דָּוִד:
(כ) וַיִּקַּח דָּוִד אֶת כָּל הַצֹּאן וְהַבָּקָר נָהֲגוּ לִפְנֵי הַמִּקְנֶה הַהוּא וַיֹּאמְרוּ זֶה שְׁלַל דָּוִד:

כיצד מגיבה הפעם החבורה שעם דוד? מה אתה למד מכך על אופיה? 
_______________________________________________________________________________

(כא) וַיָּבֹא דָוִד אֶל מָאתַיִם הָאֲנָשִׁים אֲשֶׁר פִּגְּרוּ מִלֶּכֶת אַחֲרֵי דָוִד וַיֹּשִׁיבֻם בְּנַחַל הַבְּשֹוֹר וַיֵּצְאוּ לִקְרַאת דָּוִד וְלִקְרַאת הָעָם אֲשֶׁר אִתּוֹ וַיִּגַּשׁ דָּוִד אֶת הָעָם וַיִּשְׁאַל לָהֶם לְשָׁלוֹם:
(כב) וַיַּעַן כָּל אִישׁ רָע וּבְלִיַּעַל מֵהָאֲנָשִׁים אֲשֶׁר הָלְכוּ עִם דָּוִד וַיֹּאמְרוּ יַעַן אֲשֶׁר לֹא הָלְכוּ עִמִּי לֹא נִתֵּן לָהֶם מֵהַשָּׁלָל אֲשֶׁר הִצַּלְנוּ כִּי אִם אִישׁ אֶת אִשְׁתּוֹ וְאֶת בָּנָיו וְיִנְהֲגוּ וְיֵלֵכוּ:

מדוע רק דוד מקבל את פני אלה שעמדו מלכת? מה טענת הלוחמים? ________________________________

______________________________________________________________________________

(כג) וַיֹּאמֶר דָּוִד לֹא תַעֲשֹוּ כֵן אֶחָי אֵת אֲשֶׁר נָתַן יְהֹוָה לָנוּ וַיִּשְׁמֹר אֹתָנוּ וַיִּתֵּן אֶת הַגְּדוּד הַבָּא עָלֵינוּ בְּיָדֵנוּ:
(כד) וּמִי יִשְׁמַע לָכֶם לַדָּבָר הַזֶּה כִּי כְּחֵלֶק הַיֹּרֵד בַּמִּלְחָמָה וּכְחֵלֶק הַיֹּשֵׁב עַל הַכֵּלִים יַחְדָּו יַחֲלֹקוּ:
(כה) וַיְהִי מֵהַיּוֹם הַהוּא וָמָעְלָה וַיְשִׂמֶהָ לְחֹק וּלְמִשְׁפָּט לְיִשְׂרָאֵל עַד הַיּוֹם הַזֶּה:

מה הכלל אותו קובע דוד כנגד דעת הלוחמים? ______________________________________________

_____________________________________________________________________________

האם דוד אינו מסתכן כי בכך יעורר עליו  את זעם  העם?____________________________________________

נסה להסביר מדוע למרות זאת מעז דוד לעמוד כנגד  העם? __________________________________________

הוכח מהכתוב כי על ידי עמידתו האיתנה, הצליח דוד לחוקק בעניין  כלל מוסרי לדורי דורות?  ______________

________________________________________________________________________________

סכם בקצרה איזה תכונה מנהיגותית אתה מגלה באישיותו של דוד המלך לאור הנלמד בדף זה? _____________________________________________________________________________
_____________________________________________________________________________

בדף זה בקשנו להדגיש 2 עניינים ערכיים עקרוניים, האחד באשר לאופייה הרצוי של ההנהגה בעם ישראל והשני באשר לערך מוסרי חשוב ליוצאים למלחמה או לכל מאמץ אחר. 
סכם את 2 הנקודות הללו בלשונך! 
תכונה מנהיגותית ערכית אותה למדתי מהמהלך: ____________________________________________________________________________________
____________________________________________________________________________________


ערך מוסרי ליוצאים למלחמה או לכל מאמץ קבוצתי אחר: 
____________________________________________________________________________________
____________________________________________________________________________________ 



תובנות לאור ההשתלמות: 
לאורך ההשתלמות שבה והתחדדה בפני, המטרה המרכזית של עבודתנו החינוכית, שהיא מעבר לשיקולים  הדידקטיים. כוונת הדברים למהלכים הרוחניים/ ערכיים/ חינוכיים אותם אנו מקנים בליבותיהם של תלמידינו. ומכאן ל"סור מרע" –  נקיטת משנה זהירות מלעשות שגיאות, ובעיקר "עשה טוב" – חובת ההשתדלות , כל הזמן, להנפיק מחומר הלימוד מסרים/ ערכים חוויות חינוכיות שבעז"ה יעצבו קומה רוחנית נוספת בנפש התלמיד. 
שבעז"ה, נזכה שתובנות אלה יעמדו אל מול עינינו יום יום שעה שעה בבואנו לעסוק במלאכת החינוך. 
תודה רבה.  
הערת הבודק: הדפים אכן מכוונים לנשמה של הפרק. נהדר. לפני שמדפיסים את הדף כדאי לשנות את המקומות שמופיע שם ה' ולכתוב מקום זה ה', מכיון שהדפים לעיתים מתגלגלים....
יהי רצון שנזכה להאהיב את לימוד התורה על ילדי ישראל, עמירם

